16-jarige meisie vas oor tiener se moordArgieffoto ŉ 16-jarige meisie van Rosedale in die Noord-Kaap is in hegtenis geneem in verband met die moord op ŉ 14-jarige meisie. Brig. Mohale Ramatseba, woordvoerder van die polisie, het gesê die voorval het Woensdagoggend omstreeks 07:00 by ŉ laerskool in Rosedale plaasgevind. “Die 14-jarige is met ŉ mes in haar bors gesteek. Sy het op pad na die hospitaal aan haar beserings beswyk.” Die 16-jarige meisie is ná haar inhegtenisneming na ŉ plek van veiligheid geneem. “ŉ Beampte sal haar assesseer vir ŉ voorlopige verhoor en haar verskyning in die hof. Die ondersoek duur voort.”